ธนาคารกลางออสเตรเลียหั่นดอกเบี้ยสู่ระดับต่ำสุดเป็นประวัติการณ์ที่ 1.5%
ธนาคารกลางออสเตรเลียหั่นดอกเบี้ยสู่ระดับต่ำสุดเป็นประวัติการณ์ที่ 1.5%
2 ส.ค. 2559

ผู้สื่อข่าวรายงานว่า ธนาคารกลางออสเตรเลียมีมติลดอัตราดอกเบี้ยนโยบายลงสู่ระดับต่ำสุดเป็นประวัติการณ์ที่ 1.5% ในการประชุมวันนี้ ซึ่งเป็นไปตามที่ตลาดคาดการณ์ไว้ โดยธนาคารกลางมีเป้าหมายที่จะรับมือกับอัตราเงินเฟ้อที่อยู่ในระดับต่ำสุดเป็นประวัติการณ์ และภาวะตลาดแรงงานชะลอตัว นายเกลน สตีเวนส์ ผู้ว่าการธนาคารกลางออสเตรเลียกล่าวว่า คณะกรรมการนโยบายการเงินของธนาคารกลางพิจารณาแล้วเห็นว่า การผลักดันให้เศรษฐกิจขยายตัวอย่างยั่งยืน โดยให้อัตราเงินเฟ้อกลับสู่เป้าหมายได้ตามเป้านั้น จำเป็นต้องผ่อนคลายนโยบายการเงินในการประชุมครั้งนี้  